ডোয়াইন স্মিথ
ডোয়াইন রোমেল স্মিথ (ইংরেজি: Dwayne Romel Smith); (জন্ম: ১২ এপ্রিল ১৯৮৩) হলেন একজন ক্রিকেটার যিনি ওয়েস্ট ইন্ডিজ জাতীয় দলের হয়ে প্রতিনিধিত্ব করছেন। একজন অলরাউন্ডার হিসেবে তিনি আক্রমণাত্মক এবং শক্তিশালী ডান হাতি ব্যাটসম্যান, মাঝারি গতিতে বল করে থাকেন। এছাড়াও তিনি একজন সুদক্ষ ফিল্ডারও বটে। স্মিথ তার কর্মজীবনের শুরু থেকে বার্বাডোস দলের হয়ে খেলেছেন কিন্তু ২০০৮-১০ মৌসুম থেকে সাসেক্স দলের হয়ে খেলছেন। তিনি টুয়েন্টি২০ ক্রিকেট প্রতিযোগিতায় একজন উপযুক্ত খেলোয়াড় হিসেবে পরিণত হয়েছেন, যেমন তিনি মুম্বাই ইন্ডিয়ানস ও ডেকান চারজাস এর হয়ে ভারতীয় প্রিমিয়ার লীগ, অস্ট্রেলিয়ান ঘরোয়া প্রতিযোগিতায় নিউ সাউথ ওয়েলস এবং খুলনা রয়েল বেঙ্গলস এর হয়ে বাংলাদেশ প্রিমিয়ার লীগ খেলেছেন।